Държавен вестник, бр. 38, 2015 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  38
(2) Компетентният орган извършва про-
верка на представените доказателства за 
изпълнение на задължението на оператора 
(за осъществяване на внос или износ) и ос-
вобождава във възможно най-кратък срок 
обезпечение в размер, съответстващ на из-
пълнението на лицензията. 
Чл. 16. Обезпечението се освобождава час-
тично при поискване, когато е представено 
съответното доказателство по отношение на 
част от определеното количество продукти, 
при условие че тази част не е по-малка от 5 
на сто от количеството по издадената лицен-
зия, съгласно разпоредбите на чл. 34, пар. 1 
от Регламент (ЕО) № 376/2008 на Комисията 
от 23 април 2008 г. за определяне на общи 
подробни правила за прилагане на режима 
на лицензии за внос и износ и сертификати 
за предварително фиксиране за селскосто-
панските продукти (ОВ L 114, 24.04.2008 г.).
Чл. 17. Ако изпълнението на задължението 
е обвързано с определен срок и изпълнението 
е осъществено след този срок, обезпечението 
се задържа. В тези случаи 10 на сто от обез-
печението се задържа незабавно, след което 
се начислява допълнителен процент върху 
оставащата част от:
1. 2 на сто за всеки календарен ден про-
срочване на срока, ако задължението се отнася 
за внос на продукти в трета държава;
2. 5 на сто за всеки календарен ден про-
срочване на срока, ако задължението се отнася 
до напускане на продукти от митническата 
територия на Съюза.
Чл. 18. (1) Когато задължението е изпълнено 
своевременно, а за предоставяне на доказа-
телство за изпълнението има определен срок, 
обезпечението по задължението се задържа за 
всеки календарен ден, надхвърлящ този срок, 
съгласно формулата 0,2/срока в дни, като се 
вземе предвид, че задържаната сума не може 
да надхвърля 100 на сто от размера на цялото 
обезпечение за лицензията.
(2) Ако задължението е за предоставяне на 
използвана или изтекла лицензия за внос или 
износ или за предоставяне на доказателство, 
че продуктите са напуснали територията на 
Европейския съюз, обезпечението за изпъл-
нение подлежи на задържане в размер 15 на 
сто, ако това доказателство е представено 
след определения срок, посочен в ал. 1, но 
не по-късно от 730 календарни дни след да-
тата на изтичане на срока на валидност на 
лицензията. След тези 730 календарни дни се 
задържа пълният размер на обезпечението за 
изпълнение на задължението по лицензията.
Чл. 19. (1) Когато с регламент изрично не 
е предвиден срок за връщане на лицензията 
и за представяне на доказателства за изпъл-
нение на задължението по лицензията за внос 
или износ, срокът за представяне на доказа-
телствата е 365 календарни дни считано от 
определения за изпълнение на задължението 
срок, за което е внесено обезпечението. Кога-
то такъв срок не е определен – срокът е 365 
календарни дни от датата, на която всички 
задължения са били изпълнени.
(2) Определеният в ал. 1 срок не може да 
надхвърля 1095 календарни дни считано от 
датата на учредяване на обезпечението за 
изпълнение на определеното задължение.
Чл. 20. При представяне на използван или 
изтекъл лиценз за износ и на доказателства 
за изпълнение на задължението по лицензия 
за износ с предварително фиксиране на въз-
становяването при износ, след определения 
срок, обезпечението се задържа, както следва:
1. 10 на сто се задържа, когато лицензията е 
представена между 61-вия и 90-ия календарен 
ден след датата на изтичане на валидността 
на лицензията;
2. 50 на сто се задържа, когато лицензията е 
представена между 91-вия и 120-ия календарен 
ден след датата на изтичане на валидността 
на лицензията;
3. 70 на сто се задържа, когато лицензията е 
представена между 121-вия и 150-ия календарен 
ден след датата на изтичане на валидността 
на лицензията;
4. 80 на сто се задържа, когато лицензията е 
представена между 151-вия и 180-ия календарен 
ден след датата на изтичане на валидността 
на лицензията;
5. изцяло се задържа, когато лицензията 
е представена след 180-ия календарен ден 
след датата на изтичане на валидността на 
лицензията.
Чл. 21. Размерът на обезпечението, което 
се задържа, се закръгля до първата по-ниска 
цяла сума в левове.
Чл. 22. Когато сумата, която трябва да бъде 
задържана от Министерството на земеделието 
и храните и Държавен фонд„Земеделие“ – Раз-
плащателна агенция, за неизпълнение на 
задължение по лицензия за внос или износ, 
не надхвърля 100 евро, сумата не се задържа.“
§ 7. Приложение № 1 към чл. 8 се изменя 
така: